kk kk uk kk kk be kk kk be kk kk kk kk es ru en uk kk kk kk uk kk kk kk kk nap kk kk kk kk kk ru ru nap kk kk kk kk kk kk kk kk kk nap kk ky ru kk kk uk ru kk kk kk uk kk kk kk kk kk nl kk fi kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en es es en kk kk tt kk ru kk kk ky ru kk kk kk de de kk kk kk kk kk kk kk
Ұлттық визаға қатысты жиі қойылатын сұрақтар - Сыртқы істер министрлігі
Жақсы қызмет көрсету үшін бұл бет кукисті қолданады.
Ымдау тілі жаңа бетте ашу
мазмұны Іздеу сөзін енгізіңіз іздеу
Табылған іздеу нәтижелерінің саны: Сәйкес кілт сөздер табылған жоқ. Іздеу сөзін толық енгізіңіз.
Алматы қаласындағы Германия Федеративтік Республикасының Бас консулдығы
Виза және визамен елге кіру
Құжаттарды растау, апостиль қою, құжаттарды аудару, мұрағаттық анықтамалар
Шенген визасын рәсімдеуге қатысты жиі қойылатын сұрақтар
Ұлттық визаға қатысты жиі қойылатын сұрақтар
Артқа бірінші навигация деңгейіне
Артқа бірінші навигация деңгейіне
Ымдау тілі жаңа бетте ашу
Оңай тілі жаңа бетте ашу
Федералды сыртқы істер министрлігінің сайтына қош келдіңіз
Ұлттық визаға қатысты жиі қойылатын сұрақтар
Ұлттық визаға қатысты жиі қойылатын сұрақтар
Мүмкін Сіз өз сұрақтарыңызға жауапты осы жерден таба аларсыз:
Сұрақ №1. Мен жұмысты Германияда бастағым келеді, не нәрсеге назар аударуым керек?
Сіз білікті жұмысшылардың Германияға қоныс аударуына қатысты сұрақтарыңызға жауапты осы жерден  табасыз.
Сұрақ №2. Мен Қазақстан Республикасының азаматымын, бірақ шетелде тұрып жатырмын. Ұлттық визаны алуға мен қай жерге өтініш беруім керек?
Сіз өтінішіңізді ГФР – на қатысты елді мекендегі дипломатиялық өкімдікке тапсырасыз, онда Сіздің тұрғылықты тұратын жеріңіз орналасқан және / немесе өмірлік мүдделеріңіздің аясы орын алған. Тұрақты тұратын жер және / немесе өмірлік мүдделері тұрған жер дегеніміз 6 ай және одан да көп мерзім ішінде өтініш беруші тұрып жатқан қала немесе өзге елді мекен болып табылады. Сонымен бірге, өтініш иесінің азаматтығының маңызы жоқ. Егер Сіз Қазақстанның азаматы бола тұра ұзақ уақыт бойы шетелде тұрып жатқан болсаңыз, онда Сіз Қазақстандағы ГФР –ның дипломатиялық өкілдіктеріне виза ашуға өтініш бере алмайсыз.
Сұрақ №3. Мен Қазақстанның азаматы емеспін, бірақ Қазақстанда тұрамын. Виза алуға қай жерде өтініш бере аламын?
Егер Сіздің тұрақты тұратын жеріңіз Елшілікке қатысты аймақ  болса, онда Сіз виза ашуға өтінішті Нұр –Сұлтан қаласындағы Елшілікке тапсыра аласыз.
Бас консулдыққа кіретін облыстардың тізімін Сіз осы жерден  таба аласыз.
Сұрақ №4. Мен Қазақстанда тұрмаймын. Бірақ та менің тұрғылықты жерім қарасты Елшілікте / Бас консулдықта құжат тапсыруға кезек уақыты өте ұзақ. Мен Қазақстанға келіп, сол жерде өтініш тапсыруыма болады ма?
Жоқ. Егер Сіздің өмірлік мүдделеріңіздің аясы және осыған байланысты ұзақ уақыт тұрып жатқан жеріңіз шетелде болған болса, онда Сіз мекендеген елдегі ГФР - ның дипломатиялық өкілдігі Сіздің өтінішіңізді қарастыруға жауапты жалғыз мекеме болып табылады.
Сұрақ №5. Мекеменің ағылшын тілінде жазылған (Мысалы: дипломдар, жұмыс орынынан анықтама, банк есепшоттарының көшірмесі) неміс тіліне аударылуы қажет пе?
Жоқ . Елшілік ағылшын тілінде жазылған құжаттарды неміс тіліне аудармай – ақ қабылдай береді.
Сұрақ №6. Неміс тілін А1 деңгейінде меңгергені туралы берілген сертификат қанша мерзімге жарамды солып саналады?
Жалпы алғанда, неміс тілін А1 деңгейінде меңгергені туралы тілдік сертификаттың ескіру мерзімі жоқ. Алайда, дипломатиялық өкілдік виза ашуға тапсырылған өтінішті қарастыру кезінде өтініш берушінің неміс тілін дәл осылай меңгергені туралы білімінің нақты бар екендігін тексеру қажет. Әсіресе, егер сертификат берген күннен бір жыл немесе одан да астам уақыт өткен болса, ал Сіздің емтиханда алған бағаларыңыз жоғары болмаса, онда өкілдік Сіздің неміс тілін меңгерудегі біліміңізді қарапайым деңгейде қайта тексеретін болады, мысалы Сізбен жеке әңгіме өткізу түрінде.
Сұрақ №7. Бұғатталған шотты мен қалай аша аламын?
Бұғатталған шотты ашу туралы ақпараты Сіз осы жерден  4- ші тараудан таба аласыз.
Сұрақ №8. Тіл курсы/оқу кезеңінде болуды қаржыландыруды растайтын құжаттардың бір-бірінен айырмашылығы неде?
Оқуға немесе тілдік курстарға бару үшін ұлттық виза ашуға тапсырылатын өтініштерді қарау кезінде Елшілік / Бас консулдық визаны әдеттегідей, шетелдіктер істері жөніндегі құзыретті Германия мекемесінің мақұлдауынан кейін ғана бере алады.
Егерде, Сіз қаржылық қаражаттарыңыздың бар екендігін растау үшін бұғаттаған шоттың көшірмесін ұсынатын болсаңыз , онда Сіздің өтінішіңізді қарастыру «әдепкі уақыт бойынша » деп аталатынды пайдалану арқылы жүзеге асуы мүмкін. Бұл дегеніміз, осындай жағдайда шетелдіктер істері жөніндегі мекеменің мақұлдауы Елшілікке / Бас консулдыққа, әдеттегідей, 23 күн өткеннен кейін түседі дегенді білдіреді. Жекелеген айрықша жағдайларда бұғатталған шоттың көшірмесінің бар екендігіне қарамастан қарастыру созылып кетуі ықтимал. «Әдепкі уақыт бойынша» дегеніміз, сондай – ақ қабылдау туралы Заңның 66-68 параграфтарына сәйкес міндеттемелер алу туралы өтінішті тапсыру кезінде қолданылуы мүмкін.
Қабылдау туралы заңның 66-68 параграфтарына сәйкес міндеттемелер алу туралы өтініш Германиядағы шетелдіктер істері жөніндегі мекемеде жасалуы қажет. Бұл өтініште өтініш берушінің Германияда болу мақсаты көрсетілуі қажет: «оқу» немесе «тілдік курс» және оның мерзімі, ол тілдік курстың / немесе оқудың толық ұзақтығына тең болуы керек. Жекелеген айрықша жағдайларда қабылдау туралы Заңның 66-68 параграфтарына сәйкес міндеттемелер алғаны туралы өтініштің бар екені болса да өңдеу созылып кетуі мүмкін.
Сұрақ №9. Сауалнама толтыру туралы түсіндірме
- «Болуға рұқсат немесе маңыздығы тең құжат, № және «дейін жарамды» бағанының 1-ші беті, 1-ші тармағы.
Бұл бағандарға мәліметтерді мына жағдайда ғана енгізу қажет болады: егер Сіз Қазақстанда шетел азаматы ретінде тұрған болсаңыз және Қазақстанда тұруға ықтияр хатыңыз болса.
- «Өтініш берушінің ата-анасының мәліметтері бағанының 2-ші беті, 4-ші тармағы.
Бұл бағанға кәмелетке толмаған өтініш берушілердің ата-анасы жөнінде және / немесе ата-ананың құқықтары жүктелген тұлғалар туралы мәліметтерді енгізу қажет.
- «Сізде Германия Федеративтік Республикасында қолданылатын медициналық сақтандыру бар ма? Бағанының 4-ші беті, 13-ші тармағы.
«Ия» деген жауапты мынадай жағдайда ғана көрсетіңіз: егер визалық өтінішті тапсырар кезде Сізде Германия аумағына жарамды сақтандыру құжатыңыз бұрыннан болған болса, бұның өзі тек сирек кездесетін жағдай. Германияға кірер алдында Сіз дайындаған сақтандыру полюсі Германияға баратын саяхатшылар үшін ғана жарамды болады, ал Германияның өзінде тұратын адамдарға қолдануға келмейді және бұл жағдайда ол жарамсыз.
Сұрақ №10. VIDEX толтыру туралы түсіндірме
- «Байланыс ақпараты» бөлімі, сұрақ: «Сіз тұрып жатқан елдің азаматы емессіз бе?» Жауап: «Ия»
Бұл бағандарға мәліметтерді тек мына жағдайда ғана енгізу қажет болады: егер Сіз Қазақстанда шетел азаматы ретінде тұрып жатсаңыз және Қазақстанда тұруға ықтияр хатыңыз немесе қазақстандық визаңыз болған жағдайда. Ал егер Сіз Қазақстанның азаматы болсаңыз, онда бұл бағандарды толтыру қажет емес.
- «Жеке мәліметтер бөлімі», «Өтініш иесінің ата-анасы» бағаны.
Бұл бағанға тек кәмелетке толмаған өтініш берушілердің ата-анасы жөнінде және / немесе ата-ананың құқықтары жүктелген тұлғалар туралы мәліметтерді енгізу қажет.
- «Ең төменгі күнкөріс үшін қажетті қаражат мөлшері» бөлімі, «Төменгі күнкөріс мөлшері және елде болуы туралы мәліметтер», Сізде Германия Федеративтік Республикасында жарамды медициналық сақтандыру бар ма? бағаны.
«Иә» деген жауапты мына жағдайда ғана көрсетіңіз: егер виза ашуға өтініш тапсырар кезде Сізде Германия аумағына жарамды сақтандыру құжатыңыз бұрыннан болған болса, бұның өзі тек сирек кездесетін жағдай. Германияға кірер алдында Сіз дайындаған сақтандыру полюсі Германияға баратын саяхатшылар үшін ғана жарамды болады, ал Германияның өзінде тұратын адамдарға қолдануға келмейді және бұл жағдайда ол жарамсыз.
Сұрақ №11. Менің өтінішім қанша уақыт қаралады?
Қарастыру мерзімі өтінішке байланысты өзгеріп отырады. Әдеттегідей Елшілік пен Бас консулдық өтініштерді қарастыруға Германиядағы шетелдіктер істері жөніндегі мекемені тартады. Бұл жағдайда түпкілікті қабылдаудың мерзімі Германиядағы мекеменің Сіздің өтінішіңіз бойынша өзінің көзқарасын қаншалықты жылдам білдіретіндігіне байланысты болады. Әсіресе, отбасының қайта қосылуы үшін берілетін визалардың қарау мерзімі күйеуінің немесе әйелінің шетелдіктер істері жөніндегі Мекеменің сұрауларына қаншалықты жылдам жауап беретіндігіне байланысты болады.
Студенттік визаларды алуға берілетін өтініштердің өңдеу мерзімі, әдеттегідей кем дегенде 23 күнге созылады. Жекелеген жағдайларда – кем дегенде 4 апта. Алайда қарастырудың стандарттық мерзімі 3 айды құрайды. DAAD стипендиаттарына виза алуға және «ЕО –тың Көк картасын» алуға талпынған үміткерлерге берілетін өтініштердің өңдеу мерзімі қысқартылады. Егерде, Сіз DAAD стипендиаты немесе «ЕО –тың Көк картасын» алуға үміткер болсаңыз, онда Елшілік / Бас консулдық Сізге өтініш берер кезде виза алуға тапсырған өтінішіңіздің өңдеу мерзімінің ұзақтығын хабарлайды.
Ұлттық визаның барлық түрін алуға берілетін өтініштердің өңдеу мерзімі, ең алдымен, тиісті құжаттардың жаднамаларға сәйкес жинақталғанына байланысты болады. Сіз құжаттарыңызды неғұрлым жақсы дайындайтын болсаңыз, Германиядағы Мекемелер де Сіздің өтінішіңіз бойынша соғұрлым жылдамырақ шешім қабылдай алады.
Сұрақ №12. Ұлттық виза қанша мерзім аралығында жарамды болады?
Ұлттық виза, әдеттегідей, Сіздің Германияда болуыңыздың алғашқы 90 күніне беріледі. Осы мерзім ішінде тұруға ықтияр хат алу мәселесі бойынша Сіз Германия аумағындағы неміс мекемесіне жүгінуіңіз қажет.
Сұрақ №13. Мен ұлттық визамен басқа Шенген мемлекеттерге бара аламын ба?
Ия. Ұлттық виза басқа Шенген мемлекеттерде 90 күннен аспайтын мерзім ішінде болуыңызға құқық береді.
Сұрақ №14. Мен ұлттық визаны Германияға басқа мемлекет арқылы (Мысалы, Польша немесе Венгрия) бірінші кіруіме пайдалана аламын ба немесе Германияға баруым үшін Қазақстаннан шығатын тікелей рейсті пайдалануым керек пе?
Ұлттық визаны басқа Шенген мемлекет арқылы Германияға бірінші кіруге пайдалана алуыңыз мүмкін.
Сұрақ №15. Мен ұлттық визаны Германияға басқа Шенген келісімге жатпайтын мемлекет арқылы (мысалы: Ресей) бірінші кіруіме пайдалана аламын ба?
Ұлттық виза басқа кез келген мемлекет арқылы Германияға бірінші кіруге пайдалана алуыңыз мүмкін.
Сұрақ №16. Мен ұлттық визаға өтініш беріп қойдым. Менің өтінішім бойынша шешім қабылдағанға дейін мен Германияға барғым келеді. Бұл үшін маған Шенген визасы қажет. Мұндай жағдайда мен шенген визасын алу үшін өтініш бере аламын ба және ол мақұлданады ма?
Сіздің Шенгендік виза алу үшін өтініш тапсыруға құқыңыз бар. Алайда, назарыңызды мынадай жайға аударуыңыз керек. Шенгендік визаға тапсырған өтінішті қарастыру кезінде өтініш иесінің виза мерзімінің жарамдылығы біткенше Қазақстанға оралуға дайын екендігі тексеріледі. Сіздің ұлттық виза алуға әлдеқашан өтініш тапсырып қойғаныңызға және осы арқылы Германияға ұзақ мерзімге (тұрақты мекен-жайға) бармақшы ниетіңізді білдіргеніңізге байланысты жағдай өте мұқият тексерілетін болады. Бұл жағдайда Шенгендік визаға тапсыратын өтінішіңізге қосымша құжаттарды қоса тіркеуге кеңес береміз, өйткені бұл құжаттар, біздің ойымызша, Сіздің сұраған Шенгендік визада қарастырған күндердің мерзімінде Германиядан кетуге дайын екеніңізді растайтын болады.
кері қайту: "Басты беті"
Федералдық Сыртқы істер министрлігінің веб-сайты Website
Мүмкіндігі шектеулі адамдарға арналған сайтқа қол жетімділік туралы ақпарат
Қол жетімділікке кедергі туралы хабарлау
© 1995 – 2022   Сыртқы істер министрлігі